Noteikumu (grozījumu) projekts 23-TA-816
Izdrukāts 29.07.2026. 21.46 - 1.0.VK Redakcija
Noteikumu (grozījumu) projekts 23-TA-816
Izdrukāts 29.07.2026. 21.46 - 1.0.VK Redakcija
Ministru kabineta noteikumi Nr. 548
Rīgā 2023. gada 26. septembrī (prot. Nr. 47 35. §)
Grozījumi Ministru kabineta 2014. gada 2. septembra noteikumos Nr. 529 "Ēku būvnoteikumi"
Izdoti saskaņā ar Būvniecības likuma 5. panta pirmās daļas 2. punktu
un otrās daļas 1. punktu, 14.1 panta ceturto daļu un Nekustamā īpašuma valsts kadastra likuma 24. panta piekto daļu
· Izdarīt Ministru kabineta 2014. gada 2. septembra noteikumos Nr. 529 "Ēku būvnoteikumi" (Latvijas Vēstnesis, 2014, 194. nr.; 2016, 209. nr.; 2017, 40. nr.; 2018, 75., 128., 191. nr.; 2019, 133., 239. nr.; 2022, 9., 123. nr.; 2023, 65. nr.) šādus grozījumus:
· 1. Papildināt noteikumus ar 74.1 punktu šādā redakcijā:
· "74.1 No publisko tiesību juridiskās personas līdzekļiem finansētu trešās grupas ēku jaunai būvniecībai arhitektūras daļā, būvkonstrukciju daļā un ēkai nepieciešamo attiecīgo inženiertīklu daļās ietver attiecīgās būvprojekta daļas būves informācijas modeli, kas ir digitāls trīsdimensiju būves attēlojums un satur informāciju (piemēram, tekstuālu, grafisku) par būves fizikālajām un tehniskajām īpašībām un funkcijām. Būves informācijas modeli būvniecības informācijas sistēmā pievieno atvērto datņu formātā, izmantojot būvniecības informācijas sistēmas funkcionalitāti būves informācijas modeļa pievienošanai."
· 2. Papildināt noteikumus ar 236. punktu šādā redakcijā:
· "236. Šo noteikumu 74.1 punkts piemērojams būvniecības iecerēm, kuras tiek ierosinātas ar 2025. gada 1. janvāri."

